jkorsvik/nowiki_second_scrape_merged huggingface dataset:
Skrabben (Oslo)

Skrabben (1A–1D) er en vei på Skøyenåsen i bydel Østensjø i Oslo. Den går østover fra Grønlibakken. Vest for Skøyenåsen stasjon på Østensjøbanen er et veidele. Skrabben fortsetter som blindvei sørover til en snuplass. Alle oppgangene med adresse til veien er i en blokk sør for denne. Det er også veiforbindelse under Østensjøbanen og via en parkeringsplass til Haakon Tveters vei.
Navnet ble vedtatt i 1969.


== Kilder ==
Knut Are Tvedt, red. (2010). «Skrabben». Oslo byleksikon (5. utg.). Oslo: Kunnskapsforlaget. s. 513. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Skrenten (Oslo)

Skrenten (1–21F, 22B) er en vei på nedre Bekkelaget i bydel Nordstrand i Oslo. Den går fra Dalheimveien til Ormsundveien.
Navnet ble vedtatt i 1917.
Veien har villabebyggelse.


== Kilder ==
Knut Are Tvedt, red. (2010). «Skrenten». Oslo byleksikon (5. utg.). Oslo: Kunnskapsforlaget. s. 513. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Tirilveien (Oslo)

Tirilveien (1–27, 2A–20) er en vei på Nordberg i bydel Nordre Aker i Oslo. Den går fra Nils Bays vei til Nordbergbakken.
Navnet ble vedtatt i 1944, og i området finnes også en rekke andre veier med plantenavn.


== Kilder ==
Knut Are Tvedt, red. (2010). «Tirilveien». Oslo byleksikon (5. utg.). Oslo: Kunnskapsforlaget. s. 567. ISBN 978-82-573-1760-7. 


== Eksterne lenker ==
Oslo kommunes bydelsoversikt
Tittutgrenda (Oslo)

Tittutgrenda (1A–9B; ingen partallsadresser) er en vei på Alnabru i bydel Alna i Oslo. Den går som blindvei nordøstover fra nær sørenden av Tittutveien.
Veien fikk navn i 1928 etter husmannsplassen Tittut.
Bebyggelsen er fem tomannsboliger fra 1949 i Tittut borettslag (OBOS).


== Kilder ==
Knut Are Tvedt, red. (2010). «Tittutgrenda». Oslo byleksikon (5. utg.). Oslo: Kunnskapsforlaget. s. 567. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.
Tittutveien (Oslo)

Tittutveien (1–15, 2A–20) er en vei på Alnabru i bydel Alna i Oslo. Den gikk opprinnelig nordover fra Strømsveien, men begynner nå som blindvei. Derfra dreier den mot nordøst og går til Vollaveien, en T-formet vei som fortsetter videre til Arvesetveien.
Veien fikk navn i 1928 etter husmannsplassen Tittut.
Blant bebyggelsen er fem tomannsboliger fra 1949 i Tittut borettslag (OBOS).


== Kilder ==
Knut Are Tvedt, red. (2010). «Tittutveien». Oslo byleksikon (5. utg.). Oslo: Kunnskapsforlaget. s. 567. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.
Tiurveien (Oslo)

Tiurveien (1–7, 2–4) er en vei i Ullevål hageby i bydel Nordre Akeri Oslo. Den går fra  John Colletts allé til  Ullevålsalleen like ved Vestre Aker skole.
Navnet ble vedtatt i 1918. Ved nr. 2 og krysset med John Colletts allé ligger Minneparken med minnesmerke over de falne fra Ullevål skolekrets i andre verdenskrig.


== Kilder ==
Knut Are Tvedt, red. (2010). «Tiurveien». Oslo byleksikon (5. utg.). Oslo: Kunnskapsforlaget. s. 567. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 29. juli 2014. Besøkt 22. august 2015.
Tjernfaret (Oslo)

Tjernfaret (1–51, 2–52) er en vei på Rødtvet i bydel Grorud i Oslo. Den går som blindvei nordover fra Arthur Nordlies vei.
Navnet ble vedtatt i 2002.
Bebyggelsen er rekkehus og blokker i Vesletjern borettslag.


== Referanser ==


== Kilder ==
Knut Are Tvedt, red. (2010). «Tjernfaret». Oslo byleksikon (5. utg.). Oslo: Kunnskapsforlaget. s. 567. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.
Ospestien (Oslo)

Ospestien er en gangvei på Lindeberg i bydel Alna i Oslo. Den begynner og slutter i Pilestien, og går rundt mye av bebyggelsen på Lindeberg, inkludert Lindeberg senter.
Navnet ble vedtatt i 1978 og kan ses i sammenheng med at et av de lokale borettslagene heter Ospa.


== Referanser ==


== Kilder ==
Knut Are Tvedt, red. (2010). «Ospestien». Oslo byleksikon (5. utg.). Oslo: Kunnskapsforlaget. s. 441. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (O)». Oslo kommune. Arkivert fra originalen 29. juli 2014. Besøkt 22. august 2015.
Oddiyana

Oḍḍiyāna (sanskrit; tibetansk: ཨུ་རྒྱན་, Wylie: u rgyan; oriya: ଓଡ଼ିଆଣ) var et lite land tidlig i mddelalderens India, som blir tilskrevet en viktig rolle i utviklingen av retningen Vayrayana innenfor buddhismen. Dets lokalitet er omstridt og gjenstand for diskusjon.Den er noen ganger identifisert med Udyāna, en region i det nordlige India, som er delvis avgrenset av elven Indus. To skoler som utgikk fra Sthavira nikāya, Dharmaguptaka og Kāśyapīya ble grunnlagt i dette området. Begge skolene hadde læresetninger som kan betegnes som proto-mahayana.


== Referanser ==
Northern Alberta Jubilee Auditorium

The Northern Alberta Jubilee Auditorium (NAJA) er et senter for kultur, scenekunst og samfunnshus i Edmonton, Alberta, Canada som ble oppført i 1955-57. Det er ett av to sentre («the Jubes»), SAJA i Calgary og NAJA i Edmonton, som ble gitt av Albertas befolkning i anledning provinsens 50-årsjubileum i 1955.NAJA eies og driftes av Executive Council of Alberta. Bygningen gjennomgikk en stor oppussing i 2004 med fokus på temaer som akustikk, inneklima og publikums sitteplasser, og den var gjenåpnet i september 2005 i forbindelse med markeringen av Albertas 100-årsjubileum.På fasaden til begge byggene er følgende sitat montert på en plakett:

May this structure endure as a monument to the Alberta pioneer. In these stones is our tribute to those who formed our province dedicated in the year 1955, the 50th year of the Province of Alberta.
Edmonton Opera og Alberta Ballet holder til i «The Jubilee», og i mange år har Broadway shows, teaterproduksjoner, operaer og dansefestivaler blitt satt opp her, og har stand-up-komikere, band og orkestre opptrådt. Blant leietagerne er Broadway Across Canada. Hovedsalen har 2500 seter fordelt på tre nivåer. I tillegg til hovedsalen og dens lobbyområder omfatter senteret også møterom og en utstillings-sal.


== Historikk ==
Arkitekten bak sentrene var Ronald Clarke, ledende arkitekt i Department of Public Works. Auditoriet i Edmonton ble bygget ved siden av University of Albertas «North Campus» på den sørlige bredden til North Saskatchewan River.
18. november 1971 opptrådte det britiske rockebandet Procol Harum her, sammen med Edmonton Symphony Orchestra. Konserten ble tatt opp og senere sluppet på live-albumet Procol Harum Live In Concert with the Edmonton Symphony Orchestra.
Oppussingen i 2004-05 omfattet salen, nye HVAC-system, lyd- og lyssettingssystem, og ble ledet av CPV Group of Architects and Engineers (senere Stantec Architecture). Budsjettet var satt til 62 millioner kanadiske dollar. CPV hentet inn den danske akustikeren Niels Jordan (Jordan Akustik) til dette. Et viktig poeng var at salen skulle kunne brukes til ulike arrangementer som for eksempel eksamensseremonier, rockekonserter og klassisk opera. Balkongene i den vifteformede salen brukes både for å nå akustiske mål og for å gi publikum en følelse av en mindre og mer intim sal. Nye seter og setemønstre gir publikum bedre utsikt til scenen, og mer benplass.


== Referanser ==


== Eksterne lenker ==
Northern Alberta Jubilee Auditoriums historie
Canadian Architect: Northern & Southern Alberta Jubilee Auditoria, Edmonton & Calgary, Alberta Arkivert 10. februar 2015 hos Wayback Machine.
Södra Bullaresjön

Södra Bullaresjön (også kalt Södra Bullaren) er en innsjø i Tanum kommune i Bohuslän. Innsjøen har et areal på 10,17 kvadratkilometer og ligger 44,1 meter over havet. Største dybde er 19,5 meter. Sjøen har utløp gjennom Långevallsälven til Norra Bullaresjön, som igjen har utløp gjennom Enningdalselva til Iddefjorden. Største tilløp er Kynne älv, som kommer inn fra øst. Södra Bullaresjön er 20 kilometer lang men stort sett bare noen hundre meter bred, med en største bredde på 1,4 km ved Remne.


== Referanser ==
Långevallsälven

Långevallsälven  er ei elv i Tanum kommune i Bohuslän i Sverige. Den renner fra Södra Bullaresjön til Norra Bullaresjön, som igjen har utløp gjennom Enningdalselva til Iddefjorden. Elva er 1,1 kilometer lang. Nedbørfeltet er på 508,8 km².


== Referanser ==


== Eksterne lenker ==
Enningdalsälvens Vattenråd
Långevallsälven på Tanum kommunes nettsted
Refleksologforeningen

Refleksologforeningen er en utøverorganisasjon for diplomerte nevrorefleksologer. Refleksologforeningen ble stiftet 10. desember 2008 og er registrert som utøverorganisasjon i Registeret for utøvere av alternativ behandling.Foreningen er opprettet for å gi pasienter muligheten til å finne en nevrorefleksolog som holder et forsvarlig faglig nivå på sine behandlinger, og for å beskytte medlemmene. Refleksologforeningen har også et yrkesetisk råd  hvor pasienter kan henvende seg med eventuelle klager på adferden til et medlem av foreningen.
Refleksologforeningen vedtekter stiller faglige og etiske krav medlemmene for å sikre best mulig behandling. I tillegg til fagkravene som stilles til grunnutdanning, må medlemmene dokumentere etterutdanning tilsvarende tolv timer over to år, samt rette seg etter Refleksologforeningens yrkesetiske regler.Tittelen nevrorefleksolog er ikke beskyttet, men Refleksologforeningens krav til medlemmene og tjenester de tilbyr skal gi sikkerhet for at kundene mottar behandling av en nevrorefleksolog som har tilstrekkelig kunnskap om faget. Medika Nova er den eneste skolen som utdanner nevrorefleksologer i Norge.
Foreningen har fire styremedlemmer, som velges for to år av gangen. I tillegg er det utnevnt to personer som utgjør Refleksologforeningens Yrkesetiske Råd (RYR).  Det er også opprettet et fagutvalg bestående av tre personer som bistår styret i faglige forespørsler og prosjekter. Fagutvalgets medlemmer velges av styret for fire år av gangen.


== Se også ==
Organisasjoner for alternativ behandling i Norge
Lov om alternativ behandling


== Referanser ==


== Eksterne lenker ==
Refleksologforeningen - offisielt nettsted Besøkt 19. mars 2015
Athabascapasset

Athabascapasset (Athabasca Pass) er et fjellpass i Rocky Mountains på grensen mellom de canadiske provinsene Britisk Columbia og Alberta. Passet ligger 1753 meter over havet.Passet ligger mellom Mount Brown og McGillivray Ridge sør for Yellowheadpasset og nord for Howsepasset.
Den første dokumenterte forseringen av passet ble gjort av David Thompson og guiden irokeseren Thomas i 1811 på vegne av pelshandelsselskapet North West Company. Etter dette ble passet et viktig transportledd i pelshandelen mellom Stillehavet og Rupert's Land.Passet fikk kulturminnestatus (National Historic Sites of Canada) i 1971. og er i dag del av Jasper nasjonalpark.


== Referanser ==
Eva Pinkelnig

Eva Pinkelnig (født 27. mai 1988 i Dornbirn) er en østerriksk skihopper som representerer SK Kehlegg-Vorarlberg.
Som barn og ungdom drev hun med flere idretter, deriblant fotball, alpint og skihopping. Men hun begynte med skihopping for alvor først som 24-åring i 2012, etter at hun prøvde en mobil hoppbakke på et arrangement hjemme i Dornbirn. Hun gjorde raskt store framskritt som skihopper, og trente med det østerrikske ungdomslandslaget i hopp fra sommeren 2013. I mars 2014 vant hun et renn i den østerrikske nasjonale cupen, som ble arrangert i Oberstdorf i Tyskland. Hun debuterte internasjonalt i FIS-cupen i Villach i juli 2014, og ble tatt inn på Østerrikes rekrutteringslandslag for sesongen 2014/15.
Eva Pinkelnig debuterte i verdenscupen med 15. plass på Lillehammer 5. desember 2014, mindre enn 2 1/2 år etter at hun begynte som skihopper. Hennes første andreplass i verdenscupen kom i storbakkerennet på Lillehammer 7. desember 2019. Hun tok sin første seier i verdenscupen da hun vant i Ōkurayama-bakken i Sapporo 12. januar 2020.
Under Ski-VM 2019 i Seefeld tok hun sølv i mixed lagkonkurranse sammen med Daniela Iraschko-Stolz, Philipp Aschenwald og Stefan Kraft. Også i kvinnenes lagkonkurranse ble det sølv, da var også Chiara Hölzl og Jacqueline Seifriedsberger på laget.
Under Vinter-OL 2022 i Beijing, ble hun nummer 20 i normalbakkerennet.

		


== Referanser ==


== Kilder ==
Sportservice Vorarlberg: Eva Pinkelnig (besøkt 15. februar 2015)


== Eksterne lenker ==
(en) Eva Pinkelnig – Olympedia 
(en) Eva Pinkelnig – FIS (skihopping) 
(pl) Eva Pinkelnig – skijumping.pl
Malvin Neset

Malvin Johan Neset (født 9. mai 1921 i Bergen, død 3. desember 2016) var en norsk glassmaler, teaterdekoratør og illustratør. Han huskes best for illustrasjonene til Zinken Hopps Trollkrittet (1948) og oppfølgeren Jon og Sofus (1959).Neset var utdannet fra Statens håndverks- og kunstindustriskole 1947–48; og studerte to semester på Statens kunstakademi hos Jean Heiberg 1949–50. Han bodde og arbeidet i Bergen, og utførte blant annet glassmalerier i Hatlestrand kirke, Ølve kirke og Stord kirke.


== Referanser ==
Indragningsmakten

Indragningsmakten, svensk myndighets rett til å forhindre spredning av en avis eller et tidsskrift gjennom å trekke tilbake tillatelsen for videre utgivelse.
Da sensuren ble avskaffet i Sverige den 2. desember 1766 ble skrive- og trykkefriheten beskyttet av loven. I 1772 la kong Gustav III frem en ny regjeringsform som de facto opphevet forordningen om trykkefrihet (svensk: Tryckfrihetsförordningen). Det ble gjort gjentatte endringer av loven og til slutt måtte alle trykksaker underkastes regjeringens kontroll og utgivelsene ble dermed helt avhengig av kongens godkjennelse. Etter mordet på Gustav III fortsatte sensuren.
Med regjeringsformen av 1809 ble trykkefriheten igjen innført formelt, men hovkansleren hadde fremdeles rett til å innstille et skrift om han anså den krenkende eller skadelig for allmenn sikkerhet. I årene 1835 til 1838 ble indragsningsmakten forandret fjorten ganger for å stoppe utgivelsen av den liberale avisen Aftonbladet. Utgiveren Lars Johan Hierta fortsatte å utgi avisen, men etter hver indragning endret han avisens navn og hadde en ny ansvarlig utgiver. Andre aviser gjorde tilsvarende for å omgå loven, blant annet Göteborgs Handels- och Sjöfartstidning, og ettersom den hadde mistet sin praktiske betydning ble loven opphevet i 1844.


== Referanser ==


== Eksterne lenker ==
Om indragningsmakten, fra Nordisk familjebok
La Floresta (Uruguay)

La Floresta er største by i kommunen La Floresta i Canelones-departementet i det sørlige Uruguay. Byen har 1 595 innbyggere. 
Byen er hovedstad (spansk: cabecera eller alcaldía) i kommunen La Floresta. 


== Historie ==
Byen ble grunnlagt i 1911 av Miguel Perea.


== Befolkning ==
La Floresta har 1 595 innbyggere (beregning 2011).
Kilde:


== Kommune ==
Byens ordfører (alcalde) er Isabel Huelmo (2010-2015).


== Bilde ==


== Referanser ==


== Eksterne lenker ==
(en) La Floresta (Uruguay) – kategori av bilder, video eller lyd på Commons 
Canelones, offisielle sider (spansk)
Kart over La Floresta
Blom

Blom kan vise til:


== Steder ==
Blom gardsbruk på sørsida av Osterøy i Vestland.
Blom grend på Blomøy i Øygarden kommune i Vestland.


== Personer ==
Blom (slekt fra Skien), norsk slekt som stammer fra Jan Fredriksen (død 1624), Skien, hvis sønn sogneprest Fredrik Blom (død 1657), Lårdal, tok i bruk navnet.
Blom (slekt fra Hurum), norsk slekt som stammer fra den norske offiseren Wolf Blom, som under Hannibalsfeiden 1644-45 var major i «det Båhusiske regiment».


== Foretak ==
Blom Group, norsk, børsnotert programvareselskap.
Restaurant Blom, et bevertningssted i Oslo (1886–2006)
VM i svømmesport 2015

VM i svømming 2015 var det 16. verdensmesterskapet i svømming, og fant sted i Kazan i Russland fra 24. juli til 9. august 2015. Det ble konkurrert i 40 øvelser i svømming, syv øvelser i maratonsvømming, seks øvelser i stuping, to øvelser i høydestuping, to øvelser i vannpolo og syv øvelser i synkronsvømming. Mesterskapet var også kvalifisering til Sommer-OL 2016 i Rio de Janeiro.


== Arenaer ==


== Kalender ==


== Resultater ==


=== Menn ===


== Deltakende nasjoner ==


== Referanser ==


== Eksterne lenker ==
Offisielt nettsted 
(en) 2015 World Aquatics Championships – kategori av bilder, video eller lyd på Commons
Gyl

Gyl er ei bygd i Tingvoll kommune på Nordmøre. Gyl ligger på vestsida av Tingvollhalvøya, ved Tingvollfjorden, nordvest for Tingvollvågen, kommunesenteret i Tingvoll. Gylhamran nordvest i bygda er et naturreservat som er representativ for ei bratt fjordli med mangfoldig varmekjær vegetasjon.


== Navnet ==
Navnet kommer av gården Gyl, som opp gjennom årene har hatt navnet Jyl, Gyle, Gylle, Giull, Giuell, Giul. "Jul" i nabobygda Torjulvågen antas å ha samme opphav som Gyl, og kan være navnet de brukte på ei elv (et elvegjel, der elva går i dyp kløft) som kommer fra samme kilde mellom de to bygdene. Den er først nevnt i Aslak Bolts jordebok fra 1432 som Gylom.


== Kommunikasjoner ==


=== Post ===
På gården Gjul ble et poståpneri åpnet naturlig nok den 1. mai 1879. Navnet endret til Gyl i 1894 da åpneriet flyttet til gården Sandvig.  Postrute fra Gyl til Torjulvågen som ligger noen kilometer unna, ble åpnet i 1907. 
Postadressen 6633 Gyl ble lagt ned 1. juli 1978 og beboerne flyttet til 6630 Tingvoll.


=== Vei og damp ===
Riksvei 70 går gjennom byda, i nord gjennom den 1040 meter lange Gyltunnelen.  For mange år siden var her også anløpskai for dampskip som gikk i rute på nevnte fjorden.  Bygda fikk tilknytning til Sunndalsøra i 1927 via Tingvoll . To år efter maktet man å traversere en smal vei forbi det rasutsatte Gylhamrene, slik at man nådde veiene til Molde. På slutten av 1970-tallet bygget man Gyltunnelen og omgikk dermed dem smale farlige veien fra 1929 som senere har blitt en interessant turvei for syklister.


=== Strøm ===
Gyl kraftverk ble ifølge Nils Kjartan Husby, åpnet i 1906, med en dam oppe ved Hagenfossen. Nedlagt 1959.


== Sorenskrivergård ==
Futegarden lå på Gyl. Det er samme som den skriver- og lensmannsgard, lokalisert 1834 til 1892 på Bakken.  Blant sorenskriverne finner vi Hans Henrik Jæger i perioden 1862–70, og noe senere, den kjente Nils Schøyen som satt 1885–90, før Jacob Albert Lindboe som satt 1891–92.  Før denne perioden hadde sorenskriver Henrik Schrøder holdt til på en av nabogårdene, nemlig Sandvik som han eide fra omkring 1715.


== Kulturliv ==


=== Utdanning ===
Bygda har et grendehus. Fra rundt 1885 til 1920  befant seg her Nordmøre amtsskole, en fylkesdrevet folkeskole man fikk gå på etter folkeskolen, blant annet for å få et innblikk i husmorfaget, altså en husmorskole.  


=== Idrett ===
Gyl skytterlag ble  åpnet på tidlig 1900-tall. Gyl Idrettslag ble etablert i 1916 og avholdt sine første stevner på «Sandviksanden» ved Sandvik gård. Klubbens egen Elling K. Gyl ble nordmørsmester i ryggtak allerede i 1917, mens Gunnar Hagen (1906–69) tok åtte norgesmesterskap i tikamp og tresteg på 1920- og 1930-tallet. Idrettslaget finnes fortsatt i 2021.


== Referanser ==
Vinniler

Vinnilene (latin: Winnilis) var et tidlig navn på folkegruppen langobardene (Lombards). Ifølge opphavsmytene om langobardene, Origo Gentis Langobardum fra ca. 650, og Paulus Diaconus’ mer utfyllende Historia Langobardum fra ca. 790, skal vinnilene ha vært et folkeslag i Skandinavia som utvandret til den sørlige kysten av Østersjøen for ca 2000 år siden og ga opphavet til den germanske folkestammen langobardene som senere vandret sørover gjennom sentraleuropa og bosatte seg i Italia på 500-tallet.


== Opprinnelse ==
I vinnilenes opphavsmyte plasseres vinnilene opprinnelig «på en øy i Skandinavia» På bakgrunn av dette og en påstått navnelikhet har enkelte forskere tidligere ment at de kom fra Vendsyssel på Jylland. Den danske historikeren Gustav Bang avviste dette med den begrunnelse at språklige undersøkelser taler «bestemt imod Antagelsen af en oprindelig tysk Befolkning i Jylland.»


== Opphavsmyten ==
I Langobardenes historie forklares utvandingen fra Skandinavia med at befolkningen hadde vokst til et punkt hvor det ikke lenger var utkomme for alle. Befolkningen ble da delt i tre deler, og det ble kastet lodd om hvilken tredel som skulle forlate fedrelandet og søke nye bosteder. Den gruppen som måtte forlate landet valgte brødrene Ibor og Aion til høvdinger. Også deres mor Gambara deltok i ledelsen av emigrantene, hun omtales som en meget klok kvinne som nød stor tillit.Vinnilene kom til et sted som kalles Scoringa. Ordet kan bety kystland (jf. engelsk: shore). Det har vært lagt fram flere teorier om hvor dette kan ha vært, enten ved Østersjøens sydkyst eller ved Bardengau ved Elben. Stedet var bebodd fra før av vandaler, det antas at disse kan ha bodd i området mellom Oder og Elben. Vandalenes høvdinger Ambri og Assi krevde skatt av vinnilene, om de ikke betalte ville de bli møtt med krigsmakt. Vinnilene besluttet å ta kampen opp mot vandalene.


== Wotan gir vinnilene seier ==
Vandalhøvdingene Ambri og Assi vendte seg til guden Wotan (Odin) og ba om seier i kampen mot vinnilene. Wotan svarte at «de jeg først ser ved soloppgang skal jeg gi seier.» Samtidig oppsøkte vinnilenes ledere Frea (Odins hustru Frigg) og ba om seier for sitt folk. Frea instruerte da vinnilene om at alle skulle komme til dem ved soloppgang, og at deres kvinner skulle binde sitt lange hår opp i ansiktet som skjegg. Ved soloppgang snudde Frea sin ektemann mot øst og vekket han til synet av alle vinnilene. Ved synet av kvinnene spurte han hvem disse lang-skjeggene var («Qui sunt isti longibarbae»?). Frea svarte at «nå når du har gitt dem et navn må du også gi dem seier». Wotan ga dem seier over vandalene, og fra den tid ble folkegruppen omtalt som langobarder.


== Langobardene ==
Etter seieren over vandalene fikk folket større selvtillit og de vandret etter hvert sørover i Europa uten å bli beseiret av andre germanske folkegrupper. I 568 ledet langobarderkongen Alboin sitt folk over Alpene og inn i Italia hvor de grunnla et kongedømme som varte i ca 200 år.


== Referanser ==


== Eksterne lenker ==
Origo Gentis Langobardum, engelsk og latinsk tekst
Paulus Diaconus, Historia Langobardum, engelsk tekst